《发胥口达包山》
明代·蔡羽

秋水连空凫鹜长，沧洲菰米饭初香。
地宽不辨帆来影，云起遥疑石上房。
青壁常含芝草秀，朱包新染橘林霜。
年年佩剑嗟游子，莫笑南山豆尽荒。

作者简介：（?—1541） 明苏州府吴县人，字九逵，以居洞庭西山，称林屋山人，又称左虚子。乡试十四次皆落第，由国子生授南京翰林孔目。好古文，师法先秦、两汉，自视甚高，所作洞庭诸记，欲与柳宗元争胜。有《林屋集》、《南馆集》。